### Resume

[adresse] har sendt takstbladet til kommunens godkendelse. Kommunens godkendelse er en legalitetskontrol, som vedrører en kontrol af om taksterne overholder gældende regler. Forvaltningen har gennemgået taksterne og vurderer, at de er i overensstemmelse med reglerne for området. Vejle spildevands betalingsvedtægt er uændret i 2024. Sagen fremlægges med henblik på byrådets godkendelse af takstbladet.

### Sagsfremstilling

Vejle Kommune godkender hvert år [adresse] takstblad for det kommende år.

Kommunens beføjelser, som godkendende myndighed, fremgår af § 3 i lov om betalingsregler for spildevandsforsyningsselskaber m.v. Kommunen skal som myndighed på området godkende det årlige takstblad på spildevandsområdet. Kommunens godkendelse begrænser sig til en legalitetskontrol, det vil sige kontrol af, om gældende regler overholdes. Ved denne kontrol skal Vejle Kommune påse, at de foreslåede takster må forventes at være i overensstemmelse med den økonomiske ramme, der er udmeldt til [adresse] af Konkurrencestyrelsen. Konkurrencestyrelsen foretager dog en særskilt kontrol efterfølgende.

Prisen for vandafledningsbidrag er uændret kr. 34 pr./m3 på trin 1. (Gælder alle almindelige forbrugere). Tilslutningsbidrag, faste bidrag samt gebyr for tømningsordningen er pristalsreguleret i forhold til 2023.

Forvaltningen har gennemgået taksterne og vurderer, at de er i overensstemmelse med reglerne på området, herunder den økonomiske ramme for 2024, som fastsat af Konkurrencestyrelsen. Betalingsvedtægten, som bl.a. indeholder regler for hvornår der opkræves tilslutningsbidrag m.v. er uændret.

### Økonomi

Takstbladet vedrører kun [adresse] økonomi.

### Klima og resiliensvurdering

Denne godkendelsessag påvirker ikke udledningen af CO2.

### Sagens videre forløb

Sagen skal behandles af Økonomiudvalg og Byrådet.

### Teknik- og Miljødirektøren indstiller,

|  |  |
| --- | --- |
| at | udvalget anbefaler Byrådet, at [adresse] takstblad for 2024 godkendes som led i [adresse] legalitetskontrol. |

### Beslutning

Anbefalet.

Jakob Bech var fraværende.